**LĪGUMS**

(Par spiedogu iegādi)

*Rīgā,*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Rīgas valstspilsētas pašvaldības policija** (turpmāk **– Pasūtītājs**), tās priekšnieka **Jura Lūkass** personā, kurš rīkojas saskaņā ar Rīgas domes 2011. gada 1. marta saistošo noteikumu Nr. 114 “Rīgas valstspilsētas pašvaldības nolikums” 110. punktu un Rīgas domes 2020. gada 6. augusta nolikuma Nr. 39 “Rīgas valstspilsētas pašvaldības policijas nolikums” 12. punktu no vienas puses, un

**AS “Reklāmas un Zīmogu Fabrika”**, vienotais reģistrācijas Nr. 40003205675 (turpmāk – **Izpildītājs**), tās prokūrista **\_\_\_\_\_\_\_\_** personā, kurš rīkojas uz prokūras pamata, no otras puses,

bet abas kopā un katra atsevišķi sauktas – **Puses**, pamatojoties uz Pasūtītāja Nodrošinājuma pārvaldes priekšnieka 2023. gada 8. decembra ziņojumu Nr. RPP-23-2028-dv, noslēdz šo līgumu (turpmāk – **Līgums**):

1. **LĪGUMA PRIEKŠMETS**
   1. Pasūtītājs uzdod, bet Izpildītājs apņemas izgatavot spiedogus (turpmāk – **Prece**), saskaņā ar Līguma pielikumu “Tehniskā specifikācija–Finanšu piedāvājums” un Līguma noteikumiem.
   2. Nepieciešamības gadījumā, Līguma ietvaros, Pasūtītājam ir tiesības iegādāties arī Līguma priekšmetam līdzīgas Preces, kas nav minētas Līguma pielikumā “Tehniskā specifikācija–Finanšu piedāvājums”, Līguma 3. sadaļā noteiktajā kārtībā. Iegādājoties cita veida Preces, Puses pirms pasūtījuma veikšanas vienojas par cenu.
2. **PRECES CENA UN LĪGUMA SUMMA**
   1. Līguma summa bez pievienotās vērtības nodokļa (turpmāk – PVN) ir **EUR 6 000,00** (seši tūkstoši *euro*, 00 centi), PVN 21% Līguma summai ir **EUR 1 260,00** (viens tūkstotis divi simti sešdesmit *euro*, 00 centi). Kopējā Līguma summa ar PVN ir **EUR 7 260,00 (septiņi tūkstoši divi simti sešdesmit *euro*, 00 centi)**.
   2. Preces cenas Līguma darbības laikā nevar tikt paaugstināta.
   3. Preces cenas paaugstināšana var būt par iemeslu Līguma izbeigšanai.
3. **PASŪTĪJUMA IZPILDES KĀRTĪBA, TERMIŅI UN GARANTIJAS**
   1. Pasūtītājs pasūta Preci pēc vajadzības nosūtot pieprasījumu uz Līguma 10. sadaļā norādīto Izpildītāja e-pasta adresi. Izpildītājam ir pienākums elektroniski apstiprināt pieprasījuma saņemšanu.
   2. Izpildītājs izgatavo spiedogus 1 (vienas) darba dienas laikā no Preces pasūtījuma saņemšanas.
   3. Izpildītājs nodod Preci Pasūtītāja Nodrošinājuma pārvaldes Saimniecības nodaļas darbiniekiem.
   4. Preces nodošana-pieņemšana tiek noformēta ar pavadzīmi.
   5. Izpildītājs ar Līgumu garantē visiem izgatavotajiem spiedogiem 12 (divpadsmit) mēnešu garantiju no Preces un parakstītas pavadzīmes nodošanas Pasūtītājam.
   6. Garantijas laikā, konstatējot Precei trūkumus vai kvalitātes neatbilstību, Pasūtītājs sastāda konstatācijas aktu par Preces trūkumiem un kvalitātes neatbilstību, ko nodod Izpildītājam. Izpildītāja pienākums ir ne vēlāk, kā 3 (trīs) darba dienu laikā pēc pretenziju saņemšanas no Pasūtītāja par saviem līdzekļiem novērst Precei konstatētos trūkumus.
   7. Prece pēc kvalitātes un daudzuma tiek pieņemta atbilstoši pavaddokumentiem un Līguma noteikumiem.
4. **NORĒĶINU KĀRTĪBA**
   1. Samaksa par Preci tiek veikta, pamatojoties uz abu Pušu parakstītu Preces pavadzīmi un Izpildītāja iesniegto rēķinu Pasūtītājam. Pasūtītājs neapmaksā rēķinu, ja Preces pieņemšanas brīdī Precei tiek konstatēti trūkumi, bojājumi vai neatbilstība Līguma noteikumiem.
   2. Izpildītājs rēķina un pavadzīmes iesniegšanai izmanto Rīgas valstspilsētas pašvaldības portālu [www.eriga.lv](http://www.eriga.lv) (turpmāk – **elektroniskais rēķins**).
   3. Izpildītājs sagatavo elektronisko rēķinu, atbilstoši Rīgas valstspilsētas pašvaldības portāla [www.eriga.lv](http://www.eriga.lv) sadaļā “Rēķinu iesniegšana” norādītajai informācijai par elektroniskā rēķina formātu.
   4. Izpildītājs elektroniskajā rēķinā norāda:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas Nr.: 90011524360;**

**PVN reģ. Nr.: LV90011524360;**

**Banka: Luminor Bank AS Latvijas filiāle;**

**SWIFT kods: RIKOLV2X;**

**Konts: LV41RIKO0021800014010;**

**RD iestāde: Rīgas valstspilsētas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Izpildītājs iesniedz Pasūtītājam, izvēloties vienu no šādiem rēķina piegādes kanāliem:
     1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
     2. augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par failu augšupielādi XML formātā;
     3. izmanto manuālu rēķina informācijas ievades Web formu portālā [www.eriga.lv](http://www.eriga.lv), sadaļā “Rēķinu iesniegšana”.
  2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
  3. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
  4. Izpildītājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam.
  5. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

1. **PUŠU TIESĪBAS UN PIENĀKUMI**
   1. Pasūtītājam ir tiesības saņemt kvalitatīvu Preci.
   2. Pasūtītājam ir tiesības neveikt Preces apmaksu, kamēr Izpildītājs nav veicis nekvalitatīvās Preces apmaiņu pret atbilstošas kvalitātes Preci.
   3. Pasūtītājs ir tiesīgs izvirzīt pretenzijas par Preces kvalitāti un izmantot Preces garantijas noteikumus.
   4. Pasūtītājam ir pienākums pieņemt Līgumam atbilstošu Preci un to apmaksāt.
   5. Pasūtītājam ir pienākums sastādīt konstatācijas aktus par Preces kvalitātes neatbilstību un informēt par to Izpildītāju.
   6. Izpildītājam ir pienākums Līgumā noteiktajā termiņa izgatavot un nodot Preci Pasūtītājam, ievērojot Līguma noteikumus.
   7. Izpildītājam ir pienākums izgatavot Pasūtītājam Preci Līgumā noteiktajos termiņos un kvalitātē, noformējot nepieciešamos pavaddokumentus.
   8. Izpildītājam ir pienākums nodrošināt Preces kvalitāti un garantijas noteikumus.
   9. Izpildītājam ir pienākums atlīdzināt Pasūtītājam nodarītos zaudējumus pilnā apmērā un samaksāt līgumsodu, ja tādi tiek pieprasīti.
   10. Izpildītājam ir tiesības saņemt samaksu par Preci Līgumā noteiktajā termiņā.
2. **PUŠU ATBILDĪBA**
   1. Izpildītājs ir atbildīgs par Līgumā noteikto Preces kvalitātes prasību ievērošanu, kā arī par kvalitātes prasību ievērošanu, kādas ir noteiktas ar normatīvajiem aktiem, un par šo prasību neievērošanu atbild Līgumā un normatīvajos aktos paredzētajā kārtībā.
   2. Izpildītājs ir atbildīgs par garantijas noteikumu piemērošanu un gadījumā, ja tie netiek ievēroti vai pildīti, Pasūtītājs ir tiesīgs prasīt līgumsodu 10% (desmit procenti) apmērā no preces, attiecībā pret kuru paredzēts piemērot garantijas noteikumus, iegādes vērtības summas, par katru garantijas noteikumu neievērošanas vai nepildīšanas gadījumu.
   3. Līguma 3.2. un 3.6. punktos noteikto Izpildītāja pienākumu izpildes termiņu neievērošanas gadījumā Pasūtītājs ir tiesīgs prasīt līgumsodu 1% (viena procenta) apmērā no Preces pasūtījuma kopējās summas par katru kavējuma dienu, bet ne vairāk par 10% (desmit procentiem) no Preces pasūtījuma kopējās summas.
   4. Izpildītājs ir atbildīgs par garantijas noteikumu piemērošanu un gadījumā, ja tie netiek ievēroti vai pildīti, Pasūtītājs ir tiesīgs prasīt līgumsodu 10% (desmit procenti) apmērā no preces, attiecībā pret kuru paredzēts piemērot garantijas noteikumus, iegādes vērtības summas, par katru garantijas noteikumu neievērošanas vai nepildīšanas gadījumu.
   5. Ja Līgums tiek izbeigts Izpildītāja vainas dēļ saskaņā ar Līguma 8.4.1. – 8.4.4. apakšpunktiem, Pasūtītājs no Izpildītāja ir tiesīgs prasīt līgumsodu 10% (desmit procenti) apmērā no Līguma kopējās summas.
   6. Pasūtītājs ir atbildīgs par Preces savlaicīgu apmaksu saskaņā ar Līguma 4.7. punktu un kavējuma gadījumā Izpildītājs ir tiesīgs prasīt līgumsodu 1% (viena procenta) apmērā no termiņā neveiktā maksājuma kopējās summas par katru kavējuma dienu, bet ne vairāk par 10% (desmit procentiem) no laikā neveiktā maksājuma kopējās summas.
   7. Līgumsodu samaksa neatbrīvo Puses no savu pienākumu izpildes.
   8. Puses ir atbildīgas par līgumsaistību izpildi, zaudējumu nodarīšanu otrai Pusei vai trešajām personām un atlīdzina tos normatīvajos aktos paredzētajā kārtībā pilnā apmērā.
   9. Puses nav atbildīgas par saistību neizpildi vai daļēju neizpildi, kā arī vienpersonisku atkāpšanos no Līguma nosacījumiem, ja tā radusies iepriekš neparedzētu, nepārvaramas varas apstākļu dēļ, veicot pienācīgus piesardzības pasākumus, kā arī citu apstākļu dēļ, kas nav tieši atkarīgi no Pusēm un kurus Puses nevarēja ne paredzēt, ne novērst saprātīgiem līdzekļiem.
   10. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
3. **STRĪDU IZSKATĪŠANAS KĀRTĪBA**
   1. Visas domstarpības un strīdus, kas skar Līgumu, Puses izskata pārrunu ceļā.
   2. Gadījumā, ka Puses nevar vienoties, strīdus jautājumu nodod izskatīšanas tiesā saskaņā ar Latvijas Republikas normatīvajiem aktiem.
   3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
4. **LĪGUMA DARBĪBAS TERMIŅŠ UN IZBEIGŠANA**
   1. Līgums stājas spēkā ar abu Pušu parakstīšanas brīdi un darbojas 1 (vienu) gadu.
   2. Līguma darbības termiņš automātiski izbeidzas, līdzko atlikusī Līguma summa nav pietiekama, lai iegādātos Preci.
   3. Līgumu var izbeigt jebkurā laikā ar Pušu rakstisku vienošanos vai izbeigt vienpusējā kārtā, brīdinot par to otru Pusi vismaz 1 (vienu) mēnesi pirms Līguma izbeigšanas paredzētā laika, nosūtot otrai Pusei rakstisku paziņojumu.
   4. Pasūtītājs, ar rakstisku paziņojumu, ir tiesīgs Līgumu izbeigt nekavējoties šādos gadījumos:
      1. ja Pasūtītāju neapmierina Preces kvalitāte, jo tā neatbilst Līguma noteikumiem;
      2. ja Izpildītājs vēlas paaugstināt Preces cenu;
      3. ja regulāri tiek piemēroti garantijas noteikumi, mainot vai labojot nekvalitatīvo Preci pret Līgumam atbilstošu;
      4. ja Izpildītājs vismaz 3 (trīs) reizes kavē Preces izgatavošanas termiņus;
      5. ja Izpildītājs ir pasludināts par maksātnespējīgu;
      6. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā apturēta Izpildītāja saimnieciskā darbība;
   5. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
5. **PAPILDUS NOTEIKUMI**
   1. Jebkuri Līguma grozījumi noformējami rakstveidā un pēc to abpusējas parakstīšanas pievienojami Līgumam kā neatņemama tā sastāvdaļa.
   2. Jautājumi, kas nav atspoguļoti Līgumā, tiek izskatīti atbilstoši Latvijas Republikas normatīvajiem aktiem.
   3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
   4. Puses apņemas nekavējoties informēt viena otru par savu rekvizītu maiņu.
   5. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
   6. Līgums sastādīts uz 5 (piecām) lapām ar pielikumu “Tehniskā specifikācija–Finanšu piedāvājums” uz 1 (vienas) lapas.
6. **PUŠU REKVIZĪTI UN PARAKSTI**

|  |  |  |
| --- | --- | --- |
| **Pasūtītājs:** |  | **Izpildītājs:** |
| **Rīgas valstspilsētas pašvaldības policija**  Lomonosova iela 12A, Rīga, LV-1019 |  | **AS “Reklāmas un Zīmogu Fabrika”**  Atlasa ielā 8, Rīgā, LV-1026 |
| **Norēķinu rekvizīti:**  Rīgas valstspilsētas pašvaldība  Rātslaukums 1, Rīga, LV-1050  NMR kods: 90011524360  PVN reģ. Nr.: LV90011524360  Banka: AS “Luminor Bank” Latvijas filiāle  Konts: LV41RIKO0021800014010  Kods: RIKOLV2X  RD iestādes kods: 219 |  | **Norēķinu rekvizīti:**  Reģ. Nr.: LV40003205675  Banka: \_\_\_\_\_\_\_\_\_\_\_  Kods: \_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_ |
| **Par Līguma izpildi atbildīgā persona:**  Pasūtītāja Nodrošinājuma pārvaldes Saimniecības nodaļas vecākais saimniecības pārzinis  Mārtiņš Muižnieks  e-pasts: [martins.muiznieks@riga.lv](mailto:martins.muiznieks@riga.lv)  Tālrunis: 67037828 |  | **Par Līguma izpildi atbildīgā persona:**  \_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_  e-pasts: \_\_\_\_\_\_\_\_\_\_\_\_  Tālrunis: \_\_\_\_\_\_\_\_ |
|  |  |  |
| **J. Lūkass** |  | **\_\_\_\_\_\_\_\_\_\_\_** |